Un bărbat s-a ales cu dosar penal și este cercetat pentru comiterea a trei infracțiuni după ce a vrut să facă o plimbare cu o mașină furată. La primele ore ale dimineții de sâmbătă, o persoană a sunat la Poliție și a reclamat că un BMW a intrat într-o mașină staționată pe strada Ana Ipătescu, din municipiul Suceava. Polițiștii care au ajuns la fața locului au identificat în interiorul autoturismului o persoană, iar la scurt timp dintr-un bloc din apropiere a ieșit un bărbat în vârstă de 48 de ani, care a precizat că este proprietarul autoturismului implicat în tamponare. Proprietarul a precizat că a uitat cheile în contact și mașina descuiată și, cel mai probabil, cel care a provocat evenimentul rutier a observat acest aspect. Șoferul de ocazie, cu domiciliul în Fălticeni, a fost testat cu aparatul etilotest, care a indicat o valoare de 1,01 mg/l alcool pur în aerul expirat, motiv pentru care a fost dus la spital, unde i s-au luat probe de sânge pentru stabilirea alcoolemiei. Trebuie să răspundă acum pentru comiterea infracţiunilor de "conducerea unui vehicul fără permis de conducere", "conducerea unui vehicul sub influența alcoolului sau altor substanțe" și "furt în scop de folosință".
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.